**Til ansatte og tillitsvalgte i Innlandsidretten**

Idrettsbevegelsen vil jobbe med bærekraft i årene som kommer. Vi i Innlandet idrettskrets ønsker å øke kompetansen hos oss og våre organisasjonsledd. Vi har derfor inngått en et samarbeid med Norges idrettshøgskole som tilbyr studieemnet [Idrett og bærekraft](https://eur03.safelinks.protection.outlook.com/?url=https%3A%2F%2Fwww.nih.no%2Fstudere-pa-nih%2Fnettstudier%2Fsport-management-no%2Fidrett-og-barekraft%2F&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019159589%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=gJADwG4UMBqD2w4uJNbLS3zX7S1ypeKR4g78DNNQGFE%3D&reserved=0), som er 100 prosent digitalt og svært fleksibelt. Nå tilbyr vi en hybrid løsning der det digitale kombineres med to fysiske samlinger på ettermiddagstidstid (blir streamet. Målgruppen er tillitsvalgte og ansatte i idrettslag, idrettsråd og særkretser/regioner, og alle andre som ønsker å lære mer om bærekaft.

Hvordan dette blir i praksis, kan du lese nederst i e-posten.

Idrettshøgskolen har fått støtte fra Direktoratet for internasjonalisering og kvalitetsutvikling i høyere utdanning (DIKU) til studentoppfølging (totalt tre timer pr. kandidat).

**Tilbudet er altså gratis** – utover at alle som studerer ved høyere utdanning i Norge må betale semesteravgift og en pensumbok.

I studieemnet tilnærmer vi oss bærekraft med et bredt perspektiv. Vi tar blant annet for oss hvordan sosiale, økonomiske og miljømessige dimensjoner henger sammen. Bærekraftsmålene «oversettes» og tilpasses til idrett. Dette er et studieemne på 10 studiepoeng. Det innebærer noen faglige rammer som vi må forholde oss til. Teorien som presenteres, er der for å kunne foreta faglige vurderinger. Merk: Ved Norges idrettshøgskole ligger studieemnet helt i starten av et bachelorløp, så det er ikke snakk om altfor kompliserte greier.

Kurset går allerede denne høsten, og tilbakemeldingene er riktig gode. Søkerprosessen for vårsemester 2022 åpnet 1. november og lukkes 1. desember. Den fristen er absolutt. Etter opptak bestemmer du deg for å være med i den hybride løsningen som her presenteres.

Kurset er tett koblet til praksisfeltet på to måter:

**For det første** bidrar aktører fra idretten med å snakke om tema som tas opp i studieemnet. Dette er representanter fra alle nivåer i norsk idrett. [Rune Arctander i NIF](https://eur03.safelinks.protection.outlook.com/?url=https%3A%2F%2Fwww.youtube.com%2Fwatch%3Fv%3Db8UEK9PHimI%26t%3D5s&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019179507%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=Lv34nrfOSRq5DMJdk94JvLtZQ7C3TxYzkZAXRN%2F2Lc0%3D&reserved=0) snakker om hvordan en prosess kan foregå,  [Ole Myhrvold](https://eur03.safelinks.protection.outlook.com/?url=https%3A%2F%2Fwww.youtube.com%2Fwatch%3Fv%3D5Vq8zXKgsag&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019179507%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=gjNn8C0dgEtHn6rc9NRCWIL5mrbOr8bMMXdbQCdapz0%3D&reserved=0) i NFF går inn i kunstgresstematikken, fra [Friidretten](https://eur03.safelinks.protection.outlook.com/?url=https%3A%2F%2Fwww.youtube.com%2Fwatch%3Fv%3DLWrFFS04hjo%26t%3D456s&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019189459%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=yIbq6W3q%2B8TDrowxlD0d%2B25z78XN0fhaUWYNfrkLnkI%3D&reserved=0) får vi innføring i miljøfyrtårnsertifisering, mens vi går ned på idrettslagsnivå med [Søre Ål IL](https://eur03.safelinks.protection.outlook.com/?url=https%3A%2F%2Fwww.youtube.com%2Fwatch%3Fv%3D05B7Xq0fGP0%26t%3D367s&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019189459%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=0oZl7%2BMUvA%2Fz8ByBBRaz%2B7%2Bj%2FvKomXSkJAfSJAjUgPA%3D&reserved=0) som ikke har snakket om bærekraft i hele tatt (men driver med det hele tiden). Fotballspilleren [Morten Thorsbys](https://eur03.safelinks.protection.outlook.com/?url=https%3A%2F%2Fwww.youtube.com%2Fwatch%3Fv%3Ds3Ne2r7i3JE%26t%3D353s&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019199408%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=FoIx8bbAwEr%2B%2F%2F%2BSOOPLTuBITZq6pCOafE00ML2MHd0%3D&reserved=0) engasjement er det fleste kjent med. Han er også inkludert i studieemnet. Lenkene her er hentet fra YouTube, men i all hovedsak ligger kortere filmer inne i den digitale læringsplattformen Canvas. I alt er det cirka 150 filmer som supplerer teksten og en lettlest [pensumbok](https://eur03.safelinks.protection.outlook.com/?url=https%3A%2F%2Fwww.haugenbok.no%2Fidrett-og-baerekraft%2Fhanstad-dag-vidar%2Fsandvik-morten-renslo%2Fstrittmatter-anna-maria%2F9788245037098&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019199408%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=ZqeECZ%2F9WmcSZLDW32BfCIKcM%2B0xzE8IAgMKAq3Jarc%3D&reserved=0).  Merk at studieemnet også har [en versjon på engelsk](https://www.nih.no/en/studies-at-nih/online-courses/sport-management-eng/sport-and-sustainability/).

**For det andre** kan man som kandidat gå direkte inn i en bærekraftsprosess i eget organisasjonsledd.  Alternativet er at man (gjerne sammen med andre i forbundet) bruker første del av 2022 til å skaffe seg kunnskap og kompetanse gjennom studiet – og så kjører en prosess i forbundet.

Les mer om studieemnet på [NIHs nettside](https://eur03.safelinks.protection.outlook.com/?url=https%3A%2F%2Fwww.nih.no%2Fstudere-pa-nih%2Fnettstudier%2Fsport-management-no%2Fidrett-og-barekraft%2F&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019209372%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=Mof%2FPTX1nog%2FYN9iwXa29BVhI7eRr6QCM7Zw4ZyfIbk%3D&reserved=0). Der ligger det godt synlig en rød boks det skal klikkes på. Da kommer man til [en veiledning](https://eur03.safelinks.protection.outlook.com/?url=https%3A%2F%2Fwww.nih.no%2Fstudere-pa-nih%2Fnettstudier%2Fsport-management-no%2Fidrett-og-barekraft%2Fveiledning-soknadsweb-ib%2F&data=04%7C01%7CGuro.Roen%40nif.idrett.no%7Cf8c02ed840ec4dbcf5d708d99d32641b%7C5ca933991184430d88a8107721ef7b66%7C0%7C0%7C637713662019219325%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C1000&sdata=20%2FXsQy7%2B8oBE57TG06chUhIpEBxPXUhBWJdVuKzkNQ%3D&reserved=0). Man søker generelt til «sport management NO» innen 1. desember. Når søknaden er behandlet tidlig i desember og du får beskjed om opptak, velger du studieemnet Idrett og bærekraft. Selvsagt kan du også ta [Idrettens lederskap](https://www.nih.no/studere-pa-nih/nettstudier/sport-management-no/idrettens-lederskap/) som er det andre digitale tilbudet vi har. Semesteravgiften dekker begge emner. Lederkurset ble tatt av mange ansatte og tillitsvalgte i særforbund våren 2021 – med riktig gode tilbakemeldinger.

Her er opplegget for alle som ønsker å delta i en kombinasjon mellom det digitale og fysiske:

* Fysisk samling midt i januar (tilbys som dobbeltspor/streaming). Varighet 2-3 timer.
	+ En fra idretten om tema
	+ Gjest – som har jobbet med bærekraft
	+ Fagansvarlig med innspill om tema – og veien mot eksamen
* Kandidatene jobber individuelt de neste månedene – men…
	+ ...kan legge opp til grupper for de som ønsker. Dette avtaler og organiseres på samlingen i januar. Opp til hver enkelt.
* Tilbud om 1-2 korte frivillige møter (1 time) i Teams. Helt frivillig.
* Fysisk møte/samling etter påske (cirka 2 timer)

Eksamen fra 10. mai. Forutsetter at alle arbeidskrav er levert og bestått. Den kan tas over en periode på tre uker for å sikre størst mulig fleksibilitet hos dere som er i jobb. Anslått arbeidsmengde er to, tre, fire dager.

Det er ikke krav at man tar eksamen, men man må uansett søke seg inn på studieemnet for å få tilgang til den digitale læringsplattformen.

For faglige spørsmål som har å gjøre med NIH, kontakt meg på epost dagvh@nih.no.

Dag Vidar Hanstad